מערך הבקרה בחיל האוויר הישראלי

סמל בית הספר לבקרה אווירית ופיקוח טיסה
סמל יב"א 506 הצפונית, השוכנת על [[הר מירון]]
סמל יב"א 509 הדרומית, השוכנת על [[הר אריכא בקרבת מצפה רמון.(הוקמה בשנת 1967)]]

מערך הבקרה בחיל האוויר הישראלי אחראי על יצירת התמונה האווירית, תמונה של כל כלי הטיס הנמצאים במרחב האווירי של מדינת ישראל וסביבתה. המערך ממונה על בקרת התנועה האווירית בכל המרחב האווירי של ישראל, וכן על גילוי וזיהוי ניסיונות חדירה למרחב האווירי של מדינת ישראל, הפעלת מערכות הנשק השונות והכוונת כלי הטיס המיירטים של החיל וסוללות ההגנה האווירית אל עבר מטרות אוויריות.

המערך מחולק ליחידות בקרה אזוריות (יחידת־בקרה אווירית אֲזורית) בהר מירון (יב"א 506), בקרבת מצפה רמון (יב"א 509), יחידת גילוי על הר בעל חצור (י"ג 503) המסייעת ליב"אות ויחידת בקרה מקומית, דוגמת זו שבבסיס עובדה (בית הספר לבקרה אווירית ופיקוח טיסה), הפרוסות ברחבי הארץ ומספקות כיסוי של המרחב האווירי של מדינת ישראל וסביבתה באמצעות מכ"מים. על כל יב"א מפקד קצין בדרגת סגן־אלוף.
בית הספר לבקרה אווירית ופיקוח טיסה הממוקם בבסיס עובדה (בח"א 10) מכשיר קצינים וחיילים לשירות במערך הבקרה של החיל - קציני בקרה אווירית ומש״קי בקרה אווירית, המשרתים ביחידות הבקרה האזוריות וקציני פיקוח טיסה ופקחי טיסה המשרתים במגדלי הפיקוח בבסיסי החיל. בראש מפקדת יחידות הבקרה (מיח"ה 517) עומד קצין בדרגת אלוף־משנה.

== יחידות הפועלות כיום תחת פיקוד המערך ==
* 30px יב"א 506, היב"א הצפונית ‒ על הר מירון.
* 30px יב"א 509, היב"א הדרומית ‒ על הר אריכא בקרבת מצפה רמון.
* 30px גדוד הגילוי – בשנת 2023 התמזגו ליצירתו, היחידות י"ג 503, י"ג 511 וטל שמיים.
* 30px בית הספר לבקרה אווירית ופיקוח טיסה.

== תפקיד ==
בשגרה ממונה המערך על בקרת התנועה האווירית, צבאית ואזרחית, בכל המרחב האווירי של ישראל. יחידות הבקרה מקצות נתחים מהמרחב האווירי, בגבהים ובנתיבים שונים, לכלל סוגי כלי הטיס באוויר, בבטיחות וביעילות, ובמטרה למנוע התנגשות בין כלי הטיס. יש בקרי אוויר אזרחיים, העוסקים בתעבורה האזרחית, בקרי ״גובה נמוך״ ובקרי ״גובה גבוה״ השולטים במרבית המרחב האווירי, ובאזורי האימונים של מטוסי הסילון.
בקרי [[יב"א 509 דרומית במהלך מלחמת חרבות ברזל]]
פעילות בחדר ביב"א 509 במהלך מבצע "[[מבצע שומר החומות"]]

== גילוי וזיהוי ==
עבודת הגילוי והזיהוי מבוצעים באמצעות כלים טכנולוגים שונים, המופעלים על ידי מש"קי בקרה אווירית וקציני הבקרה.

כל כלי טיס נראה במכ"ם במרחק של יותר מ־200 מייל ימי (כ־360 ק"מ), הרחק מגבולות ישראל. על־פי חוקי התעופה הבינלאומיים, חייב כל כלי טיס שמתקרב למרחק של 80 מייל (120 ק"מ) מגבולות ישראל להזדהות מול מערך הבקרה הישראלי. במקרה שכלי טיס לא מזדהה מול מערך הבקרה או מעלה חשדות שונים, מוזנקים לכיוונו זוג מטוסי או מסוקי קרב, שמתקרבים, ובודקים כי לא מדובר באיום. כמעט בכל חשד לחדירה מוזנק גם זוג מטוסי יירוט לאזור הקריה למחקר גרעיני בדימונה, שמוגנת גם על ידי סוללות טילי קרקע־אוויר מסוג פטריוט.

== אמצעים טכנולוגיים ==
כל יב"א מצוידת במכ"מים מתקדמים השוכנים בתוך ראדומים ענקיים. המכ"מים מאפשרים לגלות כלי טיס במרחק של יותר מ־200 מייל ימי (כ־360 ק"מ), הרחק מגבולות ישראל.

=== בלוני תצפית ===
בנוסף למכ"מים הקרקעיים פועלת במערך הבקרה יחידת בלוני תצפית הנושאים מכ"ם ושייכת ליב"א 509 הדרומית. יחידת בלוני התצפית של חיל האוויר הוקמה בספטמבר 1990 והבלון הראשון נכנס לשירות במרץ 1991. המכ"ם בבלון צופה כלפי מטה ומשלים את התמונה האווירית על ידי גילוי כלי טיס בגובה נמוך. המכ"ם הנישא כיום על הבלון מבוסס על מכ"ם "אורן ירוק" של מערכת ה"חץ 2" שפותח על ידי חברת "אלתא", והוא נחשב לאחד המתקדמים בעולם בתחומו. המערכות שעל הבלון מספקות גם מידע מטאורולוגי לחיל האוויר, באמצעות גף "כמוס".

גודלו של בלון התצפית הוא 71 מטר והוא עשוי מסיבי דקרון־פוליאסטר בעלי ציפוי מיוחד. הוא עמיד למים, זליגות גז וקרינה אולטרה־סגולה. הבלון קשור כל הזמן לכבל המחובר למערכת עגינה מיוחדת, או למערכת העגינה ישירות. מלבד החזקת הבלון, מספק הכבל את החשמל ואת התקשורת לבלון באמצעות סיבים אופטיים והוא מוחלף פעם בשלוש שנים. לכבל יש סיכוך, כך שגם אם ברק יפגע בכבל, הבלון לא ייפגע. הבלון מוצב באזור הדרום, במרחק של קילומטרים רבים מיב"א 509 ונראה בקלות בכל האזור.

בלונים ישנים של צה"ל שימשו את יחידת המסוקים של משטרת ישראל.

ב-2022 נוסף למערך בלון התצפית "טל שמיים" המאפשר לגבש תמונה מדויקת ורחבה של המרחב האווירי, גם בטווחים רחוקים ובגבהים נמוכים יחסית. הוא מופעל מאתר ייעודי בצפון ישראל, שהקים אגף ההנדסה והבינוי במשרד הביטחון ונושא מערכת מכ"ם שפותחה בחברת אלתא.

=== מיכשור וציוד בתקופות שונות ===

* מערכת "טל שמיים".
* מכ"ם נישא על בלוני התצפית והגילוי, מבוסס על מכ"ם "אורן ירוק".
* מתקן המכ"ם בדימונה.
* תחנת המכ"ם האמריקאית FBX-T system, שגם ממנה מתקבל מידע, מופעלת בטכנולוגיית X-Band radar ונמצאת על הר קרן.
* מכ"ם נייד דו־ממדי AN/TPS-44 , תוצרת קרדיון אלקטרוניקס (Cardion Electronics), ארצות הברית.
* מכ"ם נייד תלת־ממדי AN/TPS-43 המספק גם נתוני גובה. תוצרת Westinghouse Defense and Electronic Division, ארצות הברית.
* מכ"ם חיפוש ראשי נייח AN/FPS-100 מותקן בתוך ראדום, תוצרת , ארצות הברית.
* מכ"ם גובה נייח AN/FPS-89 מותקן בתוך ראדום, תוצרת ג'נרל אלקטריק, ארצות הברית.
* מעכ"ן "פָּרַש" ‒ מערכת כיוון שכללה את המכ"ם ויחידת השליטה ששימשה במקור לאיכון והכוונת תותחי בופורס.
* מערך הבקרה עשה לעיתים שימוש, לצורך תגבור וכיסוי "שטחים מתים" ברשת הגילוי המכ"מית, גם במכ"מים של סוללות טילי ההוק.
* מכ"ם רמית.
* מכ"ם C-70 לגילוי והכוונה (יצרן לא ידוע).
* מכ"ם D-3 (יצרן וייעוד לא ידועים).
* מכ"ם ימי SO9 ששופץ והוסב למכ"מ קרקעי על ידי חברת "תומפסון" בצרפת.
* מכ"ם מוטס SCR-010 שהוסב למכ"מ קרקעי (יצרן וייעוד לא ידועים).
* מכ"ם נייד SCR-7, תוצרת ארצות הברית (יצרן וייעוד לא ידועים).
* מכ"ם SM, תוצרת ארצות הברית (יצרן וייעוד לא ידועים).
* מכ"ם SC, תוצרת ארצות הברית (יצרן וייעוד לא ידועים).
* מכ"ם קרקעי להתרעה, תוצרת צרפת (דגם ויצרן לא ידועים). נרכש ביולי 1956.
* מכ"ם קרקעי למדידת גובה, תוצרת צרפת (דגם ויצרן לא ידועים). נרכש ביולי 1956.
* מכ"ם מתוצרת "קרדון", לפריסה ולהצבה באתרים רחוקים (דגם וארץ יצור לא ידועים).
* מכ"ם גובה מתוצרת "וסטינגהאוס אלקטריק" (דגם לא ידוע).

== יחידות בקרה, גילוי ול"א בעבר ==

*30px י"ב 155 ‒ יחידת איכון והכוונה, בתחילה פעלה מכנף 2 ולאחר הפרדת והעתקת הכנף, נשארה בבסיס פלמחים. כמו כן פרסה במקומות רבים ושונים ובהם אום חשיבה. (היסטורי)
* יחידת בקרה מרכזית 333 (יב"מ 333) ‒ בסיס חפץ חיים ליד גדרה. עד להפעלתה המלאה של יב"א 509 בשנת 1967. (היסטורי)
* 30px יב"א 501 ‒ בסיס חפץ חיים ליד גדרה, בה היה "שולחן מצפים מרכזי". (היסטורי)
* יב"א 503 ‒ על הר הכרמל בבסיס סטלה מאריס. פורקה בנובמבר 1968. (היסטורי)
* 30px י"ג 503 ‒ על הר בעל חצור, ב-2023 התמזגה אל גדוד הגילוי.
* י"ב 505 ‒ יחידת גילוי ול"א על הר חרמון.
* 30px י"ג 511 – במחנה כמוס ליד דימונה, ב-2023 התמזגה אל גדוד הגילוי.
* 30px יב"א 511, החלה את דרכה כ־י"ב 511, על הר אוּם מרג'ום במערב סיני ופורקה ב־1979, בעקבות הסכם השלום עם מצרים (היסטורי). היחידה הוקמה מחדש כי"ג 511 (יחידת גילוי) בשנת 1991.
* י"ב 518 ‒ בסמוך לימת בארדאוויל או על ג'בל עתקה. (היסטורי)
* 30px י"ב 528 ‒ על הר צפרא, אזור שארם א-שייח', דרום סיני. כיום בבח"א 10 בעובדה. בשנת 2020 הפכה היחידה לבית הספר לבקרה אווירית ופיקוח טיסה.
* 30px י״ב 545 ‒ יחידת ל"א אזורית על הר אום חשיבה, מערב סיני. (היסטורי)
* י"ב/י"ג 547 ‒ יחידת גילוי חלופית (של חיילי מילואים) על ג'בל יעלק, מערב סיני. (היסטורי)
* י"ב 548 ניידת ‒ הוצבה לפי הצורך בהרי יהודה כדי לצפות לעבר ירדן. (היסטורי)
* י"ב/פריסת מכ"ם נח"ל ים (י"ב מס' ?) – בתקופת מלחמת ההתשה ועד מלחמת יום כיפור. (היסטורי)

== סמלי יחידות גילוי, חטיבות וגפים נפרדים ==

{| align="right" style="text-align: center;"
| <gallery widths="145" heights="145" perrow="4">
קובץ:IAF Y.G.503.png|י"ג 503 השוכנת על הר בעל חצור
קובץ:IAF Detection Unit 511 patch.png|י"ג 511השוכנת במחנה "כמוס"באזור דימונה
קובץ:IAF Ground Control unit 528.png|י"ב 528שהייתה בבסיס עובדה.שימשה כמרכז ההדרכה של מערך הבקרה, ובשנת 2020 הפכהלבית הספר לבקרה אווירית ופיקוח טיסה 528
קובץ:פאטצ' גף בקרה ומבצעים ינט 151.png|גף בקרה ומבצעיםבינ"ט 151
קובץ:Y.G.511.png|יב"א 511(התקיימה בין השנים 1967-1979)
קובץ:IAF Ground Control Unit 501.png|יב"א 501סמל היסטורי משנות ה-70
</gallery>
|}


== סיכות בקרי אוויר, מש"קי בקרה וקציני פיקוח טיסה ==

{| align="center" style="text-align: center;"
|
| <gallery widths="180" heights="180" perrow="3">
קובץ:סיכת משק בקרה.png|סיכת מש"ק בקרה, חדשה
קובץ:IAF Flight Controller Badge since march 2020.png|סיכת בקר אוויר, חדשה(החל ממרץ 2020, למידע נוסף)
קובץ:סיכת בקר טיסה.png|סיכת בקר אוויר, ישנה(למידע נוסף)
קובץ:Early-Warning-Control Operator from 2005.png|סיכת בקר אוויר מוטס, חדשה(החל משנת 2005, למידע נוסף)
קובץ:סיכת בקר טיסה מוטס.png|סיכת בקר אוויר מוטס, ישנה(שנות התשעים, למידע נוסף)
קובץ:Airborne Early-Warning-Control Operator wings 3.5cm.png|סיכת בקר אוויר מוטס, ישנה(1994–2005, למידע נוסף)
קובץ:Early-Warning-Control Operator wings cloth IAF.png|סיכת בקר אוויר מוטס, ישנה(1978-1994, למידע נוסף)
קובץ:IAF Air Traffic Controler Badge since march 2020.png|סיכת קצין פקח טיסה, חדשה(החל ממרץ 2020, למידע נוסף)
קובץ:IAF Air Traffic Controller pin - obsolete.png|סיכת פקח טיסה, ישנה(עד מרץ 2020, למידע נוסף)
קובץ:IAF Air Traffic Controller pin - Unofficial.png|סיכת פקח טיסה, ישנה, לא רשמית(עד מרץ 2020, למידע נוסף)
</gallery>
|}


== ראו גם ==
* בקרה אווירית קדמית
* חוליית בקרת אוויר טקטית

== לקריאה נוספת ==
* יורם רומם, "אני לוקח", הוצאת כנרת זמורה-ביתן דביר, שנת 2021, "מגן עורף", עמודים 162–201
* דני שלום, "[https://www.iaflibrary.org.il/Product.asp?ProdID=907 כרעם ביום בהיר]", באוויר – פרסומי תעופה, שנת 2002, באתר "[https://www.iaflibrary.org.il הספרייה הדיגיטלית להיסטוריה ומורשת חיל האוויר]"
* אריה הלל, "[https://www.iaflibrary.org.il/Product.asp?ProdID=1020 וידי אדם מתחת כנפיהם]", צה"ל – הוצאת ״מערכות״ / משרד הביטחון – ההוצאה לאור, שנת 1999, באתר "[https://www.iaflibrary.org.il הספרייה הדיגיטלית להיסטוריה ומורשת חיל האוויר]" 
* שלומי אבידר, "מערך הבקרה: העיניים של המדינה", הוצאת משרד הביטחון, שנת 1998, או 

== קישורים חיצוניים ==

* .
* .
* .
* .
* 
* .
* .
* .
* .

== הערות שוליים ==

* מכשור וציוד 

*
קטגוריה:יחידות חיל האוויר הישראלי
קטגוריה:פיקוד ושליטה
קטגוריה:בקרה אווירית